ՀԱՍՏԱՏՎԱԾ Է

Եվրասիական տնտեսական հանձնաժողովի խորհրդի  
20 թվականի ի  
թիվ որոշմամբ

**ԿԱՐԳ**

կենդանիների հատուկ վտանգավոր, կարանտինային և   
զոոնոզ հիվանդությունների օջախների կանխարգելման, ախտորոշման, տեղայնացման ու վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման

I. Ընդհանուր դրույթներ

1. Սույն կարգը մշակվել է «Եվրասիական տնտեսական միության մասին» 2014 թվականի մայիսի 29-ի պայմանագրի (այսուհետ՝ Պայմանագիր) 58-րդ հոդվածի 3-րդ կետին համապատասխան, և դրանով սահմանվում են Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) փոխգործակցության կանոնները կենդանիների հատուկ վտանգավոր, կարանտինային և զոոնոզ հիվանդությունների (այսուհետ՝ հիվանդություններ) օջախների կանխարգելման, ախտորոշման, տեղայնացման ու վերացման ժամանակ, ինչպես նաև տարածաշրջայնացման ու կոմպարտմենտալիզացիայի իրականացման կանոնները։

2. Հիվանդությունների օջախների առաջացումը կանխելու, հիվանդությունների հարուցիչների և (կամ) անասնաբուժասանիտարական առումով վտանգավոր՝ անասնաբուժական հսկողության (վերահսկողության) վերցված ապրանքների ներմուծումից և տարածումից Միության մաքսային տարածքի պահպանությունն ապահովելու նպատակով անդամ պետությունները փոխգործակցություն են իրականացնում հիվանդությունների օջախների կանխարգելման, ախտորոշման, տեղայնացման և վերացման ժամանակ, ինչպես նաև իրականացնում են տարածաշրջայնացում և կոմպարտմենտալիզացիա՝ սույն կարգին համապատասխան հիվանդությունների կանխարգելման և (կամ) երրորդ երկրների հետ ու անդամ պետությունների միջև առևտրի իրականացման նպատակով կենդանիների՝ որոշակի անասնասանիտարական կարգավիճակ ունեցող ենթապոպուլյացիաները սահմանելու համար։

3. Հիվանդությունների օջախների կանխարգելման, ախտորոշման, տեղայնացման և վերացման ժամանակ անդամ պետությունների փոխգործակցությունը հիվանդությունների մասով իրականացվում է ըստ ցանկի՝ համաձայն թիվ 1 հավելվածի։

4. Եվրասիական տնտեսական հանձնաժողովը (այսուհետ՝ Հանձնաժողով) իրականացնում է անասնաբուժության բնագավառում անդամ պետությունների լիազորված մարմինների (այսուհետ՝ լիազորված մարմիններ)՝ հիվանդությունների օջախների կանխարգելման, ախտորոշման, տեղայնացման և վերացման հարցերի շուրջ փոխգործակցության համակարգում։

II. Սահմանումներ

5. Սույն կարգի նպատակներով օգտագործվում են հասկացություններ, որոնք ունեն հետևյալ իմաստը՝

**ապահով կոմպարտմենտ՝** կոմպարտմենտ, որտեղ կոնկրետ հիվանդության հարուցչի բացակայությունն ապացուցված է Միջազգային անասնահամաճարակային բյուրոյի Ցամաքային կենդանիների առողջության կանոնագրքով և Ջրային կենդանիների առողջության կանոնագրքով սահմանված պահանջներին համապատասխան՝ տվյալ հիվանդության մասով կոմպարտմենտի ապահովության կարգավիճակը ճանաչելու նպատակով.

**ապահով տարածաշրջան՝** տարածաշրջան, որի տարածքում Միջազգային անասնահամաճարակային բյուրոյի Ցամաքային կենդանիների առողջության կանոնագրքով և Ջրային կենդանիների առողջության կանոնագրքով սահմանված՝ կենդանիների ենթապոպուլյացիայի ապահով անասնասանիտարական կարգավիճակը ճանաչելու պայմանները պահպանելիս, իսկ դրանց բացակայության դեպքում՝ Միության իրավունքի մասը կազմող ակտերին, անդամ պետության օրենսդրությանը համապատասխան, ապացուցվել է հիվանդության բացակայությունը.

**բուֆերային (պաշտպանական) գոտի՝** հիվանդության հարուցչի ներսբերում թույլ չտալու նպատակով անասնաբուժասանիտարական միջոցառումների անցկացման միջոցով ապահով տարածաշրջանում կամ չսահմանված կարգավիճակ ունեցող տարածաշրջանում կենդանիների ենթապոպուլյացիայի անասնասանիտարական կարգավիճակը պահպանելու համար սահմանվող գոտի.

**կենդանիների ընկալունակ տեսակներ՝** կենդանիներ, որոնք պատկանում են կենսաբանական այնպիսի տեսակների, որոնց օրգանիզմում կարող է բազմանալ վարակիչ հիվանդության հարուցիչը։ Վարակման և օրգանիզմում վարակիչ հիվանդության հարուցչի հետագա բազմացման արդյունքում այդ կենդանիները կարող են դրսևորել տվյալ հիվանդության ցանկացած աստիճանի ծանրության կլինիկական հատկանիշներ կամ կարող են չունենալ հիվանդության կլինիկական հատկանիշներ և լինել հիվանդության հարուցչի գաղտնի կրողներ.

**ախտորոշում՝** մի շարք կլինիկական, լաբորատոր-ախտորոշիչ, անասնահամաճարակաբանական, պաթանատոմիական և այլ տվյալների հիման վրա կենդանիների հիվանդությունը որոշելու ընթացակարգը.

**կենդանիների դիսպանսերացում՝** հիվանդությունների վաղ նախակլինիկական և կլինիկական հատկանիշները ժամանակին հայտնաբերելուն, հիվանդությունների կանխարգելմանը և հիվանդ կենդանիներին բուժելուն ուղղված անասնաբուժական ախտորոշիչ և բուժկանխարգելիչ միջոցառումների համակարգ.

**գոտի՝** անդամ պետության տարածքի՝ վարչական կամ բնական սահմաններով սահմանափակված մաս, որտեղ անցկացվում են հիվանդության բռնկման հետ կապված՝ դրա օջախի շուրջ կամ տվյալ տարածքը վարակիչ հիվանդությունների առաջացումից պաշտպանելու համար կազմակերպվող հակաանասնահամաճարակային միջոցառումներ.

**անասնասանիտարական կարգավիճակ՝** որևէ հիվանդության մասով անասնաբուժական հսկողության (վերահսկողության) ենթակա կենդանիների ենթապոպուլյացիայի, տարածքի և (կամ) օբյեկտների՝ Միջազգային անասնահամաճարակային բյուրոյի Ցամաքային կենդանիների առողջության կանոնագրքով և Ջրային կենդանիների առողջության կանոնագրքով սահմանված չափանիշների համաձայն որոշված վիճակ.

**կարանտին՝** իրավական ռեժիմ, որով նախատեսվում է անասնաբուժասանիտարական, կազմակերպատնտեսական միջոցառումների և վարչական միջոցների համակարգ՝ ուղղված տնտեսական կապերի սահմանափակմանը կամ դադարեցմանը և անասնահամաճարակային օջախի, անասնահամաճարակային օջախի գտնվելու տարածքի և ապահով անասնահամաճարակային վիճակ ունեցող տարածքի միջև անասնաբուժական հսկողության (վերահսկողության) վերցված ապրանքների տրանսպորտային փոխադրման (տեղափոխման) կասեցմանը՝ անասնահամաճարակային օջախը վերացնելու և հիվանդության տարածումը թույլ չտալու նպատակով.

**կարանտինային գոտի՝** սահմանազատված տարածք, որտեղ տեղակայված են անասնաբուժական հսկողության (վերահսկողության) ենթակա՝ հիվանդություններով վարակված կամ վարակված լինելու կասկածով մեկ կամ մի քանի օբյեկտներ, որի աշխարհագրական սահմանները որոշվել են՝ հաշվի առնելով անասնահամաճարակային գործոններն ու հետազոտությունների արդյունքները և որի շրջանակներում հիվանդության տարածումը թույլ չտալու համար ձեռնարկվել են կանխարգելիչ միջոցներ.

**կոմպարտմենտ՝** կենսաբանական անվտանգության կառավարման միասնական համակարգով մեկ կամ մի քանի անասնաբուծական տնտեսությունների կենդանիների ենթապոպուլյացիա, որն ունի որոշակի անասնասանիտարական կարգավիճակ մեկ կամ մի քանի այն հիվանդությունների մասով, որոնց նկատմամբ ձեռնարկվում են անասնաբուժական հսկողության (վերահսկողության), կանխարգելման և կենսաբանական անվտանգության միջոցներ՝ առևտրի նպատակով։ Անդամ պետությունների օրենսդրությանը համապատասխան՝ կոմպարտմենտին կարող են դասվել այն օբյեկտները, որոնց տարածքներում իրականացվում է նշված անասնաբուծական տնտեսություններում պահվող կենդանիների սպանդ, այդ կենդանիներից ստացված՝ կենդանական ծագման արտադրանքի վերամշակում և պահպանում՝ բացառությամբ այն օբյեկտների, որտեղ պահվում կամ վերամշակվում է բացառապես կենդանական ծագման այն արտադրանքը, որն անցել է դրա վարակազերծումը երաշխավորող տեխնոլոգիական փուլերը.

**կոմպարտմենտալիզացիա՝** կոմպարտմենտը որոշելու համար լիազորված մարմնի կողմից իրականացվող ընթացակարգեր.

**հիվանդության վերացում՝** անասնահամաճարակային շղթայի տարբեր օղակների վրա ազդելով՝ հիվանդության հարուցիչը ոչնչացնելու միջոցով դրա օջախն արմատապես վերացնելը.

**հիվանդության տեղայնացում՝** հիվանդության հետագա տարածման սահմանափակում՝ անասնաբուժասանիտարական, կազմակերպատնտեսական համալիր միջոցառումներ և վարչական միջոցներ կիրառելու միջոցով.

**սահմանափակումներ՝** իրավական ռեժիմ, որով նախատեսվում է անասնաբուժասանիտարական, կազմակերպատնտեսական միջոցառումների և վարչական միջոցների համակարգ՝ ուղղված տնտեսական գործունեությունը մասամբ սահմանափակելուն և անասնաբուժական հսկողության (վերահսկողության) վերցված ապրանքների տրանսպորտային փոխադրումը (տեղափոխումը) այն տարածքում կասեցնելուն, որտեղ գտնվում է անասնահամաճարակային օջախը՝ հիվանդությունների տարածումը թույլ չտալու և ապահով անասնահամաճարակային վիճակի հասնելու նպատակով.

**կենսաբանական անվտանգության ապահովման պլան՝** տարածաշրջանում, գոտում կամ կոմպարտմենտում հիվանդության ներսբերման ու տարածման հնարավոր ուղիները որոշելուն ուղղված և այնպիսի անասնաբուժասանիտարական միջոցներ նախատեսող միջոցառումների համալիր, որոնք, Միջազգային անասնահամաճարակային բյուրոյի Ցամաքային կենդանիների առողջության կանոնագրքի և Ջրային կենդանիների առողջության կանոնագրքի առաջարկությունների համաձայն, ընդունվել կամ պլանավորվել են՝ հիվանդության հետ կապված ռիսկերը նվազեցնելու նպատակով.

**հիվանդության կանխարգելում՝** հատուկ անասնաբուժասանիտարական, կազմակերպատնտեսական միջոցառումների և վարչական միջոցների համալիր՝ ուղղված վարակիչ հիվանդությունների առաջացումն ու ներսբերումը և դրանց հարուցիչների, այդ թվում՝ մարդու և կենդանիների համար ընդհանուր հիվանդությունների հարուցիչների տարածումը կանխելուն.

**տարածաշրջան՝** անդամ պետության տարածքի՝ վարչական սահմաններով սահմանափակված մաս, որտեղ կենդանիների ենթապոպուլյացիան ունի որոշակի անասնահամաճարակային կարգավիճակ այն վարակիչ հիվանդության մասով, որի նկատմամբ ձեռնարկվում են հսկողության (վերահսկողության), կանխարգելման, արմատապես վերացման և անասնաբուժական հսկողության (վերահսկողության) ենթակա օբյեկտների կենսաբանական անվտանգության ապահովման անասնաբուժասանիտարական միջոցներ.

**տարածաշրջայնացում՝** վարակիչ հիվանդության մասով պետության կամ դրա վարչատարածքային միավորի (հանրապետություն, մարզ, երկրամաս, հող, կոմսություն, նահանգ, գավառ, շրջան և այլն) կարգավիճակը որոշելու գործընթաց.

**կենդանիների ենթապոպուլյացիա՝** անդամ պետության որոշակի տարածքում ապրող և (կամ) պահվող՝ որոշակի տեսակի կենդանիների պոպուլյացիայի մաս, որը որոշվում է տարածաշրջայնացման և (կամ) կոմպարտմենտալիզացիայի հիման վրա՝ հաշվի առնելով դրա անասնասանիտարական կարգավիճակը.

**անդրսահմանային հիվանդություններ՝** այն անդամ պետության պետական սահմաններից դուրս արագ տարածմամբ բնութագրվող հիվանդություններ, որի տարածքում գտնվում է անասնահամաճարակային օջախը.

**էմերջենտ հիվանդություններ՝** նոր առաջացած հիվանդություններ, որոնք հարուցել է հիվանդության՝ նախկինում անհայտ հարուցիչը կամ նախկինում հայտնի այն հարուցչի նոր տարատեսակը (շտամը, տիպը և այլն), որից նոր տարատեսակը տարբերվում է պաթոգենությամբ կամ իմունակենսաբանական հատկություններով.

**անասնահամաճարակային օջախ՝** սահմանազատված տարածք կամ շինություն, որտեղ գտնվում են հիվանդության հարուցչի աղբյուրը, փոխանցման գործոնները և կենդանիների ընկալունակ տեսակները.

**անասնահամաճարակային գոտիավորում՝** հիմնականում աշխարհագրական չափանիշի հիման վրա որոշվող՝ որոշակի անասնասանիտարական կարգավիճակ ունեցող կենդանիների ենթապոպուլյացիան անդամ պետության տարածքում որոշելու նպատակով լիազորված մարմնի կողմից իրականացվող ընթացակարգեր.

**անասնահամաճարակաբանական դիտանցում՝** անասնաբուժասանիտարական միջոցառումների արդյունավետությունը վերլուծելու նպատակով հիվանդությունների հարուցիչների տարածման մասին տվյալների հավաքման և դրանց վիճակագրական մշակման, ինչպես նաև որոշակի տարածքների անասնահամաճարակային վիճակի գնահատման և կանխատեսման համակարգ.

**անասնահամաճարակաբանական ուսումնասիրություն՝** հիվանդությունների կանխարգելման, տեղայնացման և վերացման վերաբերյալ լիազորված մարմինների կողմից առաջարկների նախապատրաստման նպատակով վարակի աղբյուրի, հիվանդությունների հարուցիչների փոխանցման գործոնների և ուղիների, ինչպես նաև հիվանդությունների առաջացմանը, ներսբերմանը և տարածմանը նպաստող պայմանների (պատճառների) հայտնաբերմանն ուղղված միջոցառումների համալիր։

6. Սույն կարգի մեջ օգտագործվող մյուս հասկացությունները կիրառվում են Պայմանագրով, այլ, այդ թվում՝ Մաքսային միության և Միասնական տնտեսական տարածքի շրջանակներում կնքված միջազգային պայմանագրերով և Միության իրավունքի մասը կազմող ակտերով, Միջազգային անասնահամաճարակային բյուրոյի Ցամաքային կենդանիների առողջության կանոնագրքով և Ջրային կենդանիների առողջության կանոնագրքով (այսուհետ՝ ՄԱԲ-ի կանոնագրքեր) և անդամ պետությունների օրենսդրությամբ սահմանված իմաստներով։

III. Անդամ պետությունների փոխգործակցությունը   
հիվանդության կանխարգելման ժամանակ

7. Միության մաքսային տարածքում հիվանդության կանխարգելումը ներառում է անասնաբուժասանիտարական միջոցառումների իրագործում՝ հաշվի առնելով ՄԱԲ-ի կանոնագրքերի առաջարկությունները, Միության իրավունքի մասը կազմող ակտերի և անդամ պետությունների օրենսդրության պահանջները, այդ թվում՝

ա) կենդանիների դիսպանսերացումը,

բ) կենդանիների վարակումը կանխելու համար կանխարգելիչ, բուժական և այլ դեղամիջոցների կիրառումը,

գ) կանխարգելիչ միջոցառումների որակի և արդյունավետության գնահատման իրականացումը,

դ) հիվանդության կանխարգելման մասով այլ միջոցառումների անցկացումը։

8. Հիվանդության կանխարգելման մասով միջոցառումների պլանավորումը, կազմակերպումը և անցկացումը, ինչպես նաև դրանց ֆինանսավորումն իրականացվում են անդամ պետությունների օրենսդրությանը համապատասխան։

9. Հիվանդության կանխարգելման ժամանակ անդամ պետությունների փոխգործակցությունը կարող է իրականացվել հետևյալ ձևերով՝

ա) հիվանդության կանխարգելման մասով համատեղ ծրագրերի և միջոցառումների պլանների մշակում ու իրագործում,

բ) հիվանդության կանխարգելման ընդհանուր սկզբունքների ու կանոնների մշակում և կիրառում,

գ) անդամ պետությունների՝ հիվանդությունների հսկողությանը (վերահսկողությանը) ուղղված ծրագրերի (պլանների) մշակման և իրագործման մասին փոխադարձ տեղեկացում,

դ) անասնաբուժասանիտարական առումով վտանգավոր կենդանիների և կենդանական ծագման արտադրանքի նույնականացում, գրանցում և հետագծելիություն անցկացնելու վերաբերյալ անդամ պետությունների համաձայնեցված մոտեցումների իրագործում,

ե) փոխադարձ տեղեկացում հիվանդության օջախի առաջացման և անասնաբուժական հսկողության (վերահսկողության) վերցված այն ապրանքների մասին, որոնք կապված են հիվանդությունների հարուցիչների տարածման ռիսկերի հետ, այդ թվում՝ անդամ պետությունների սահմանամերձ տարածքներում,

զ) հիվանդությունների անասնահամաճարակաբանական դիտանցման արդյունքների մասին փոխադարձ տեղեկացում,

է) անդամ պետությունների՝ անդրսահմանային հիվանդությունների պատվաստականխարգելմանն ուղղված ծրագրերի համաձայնեցում.

ը) հիվանդության կանխարգելման ոլորտում համատեղ գիտահետազոտական աշխատանքների կազմակերպում և իրականացում,

թ) հիվանդության կանխարգելման հարցերի շուրջ գիտագործնական համաժողովների, խորհրդակցությունների, խորհրդատվությունների, սեմինարների և այլ միջոցառումների անցկացում։

10. Լիազորված մարմինները ձեռնարկում են վարակիչ հիվանդությունների հարուցիչների և անասնաբուժասանիտարական առումով վտանգավոր, անասնաբուժական հսկողության (վերահսկողության) վերցված ապրանքների՝ Միության մաքսային տարածքում առաջացումը, ներմուծումը և տարածումը թույլ չտալուն ուղղված միջոցներ։

11. Լիազորված մարմիններն անհապաղ, բայց ոչ ուշ, քան 48 ժամվա ընթացքում միմյանց տեղեկացնում են վարակիչ հիվանդությունների ներսբերման և տարածման առումով վտանգ ներկայացնող կենդանիների և (կամ) կենդանական ծագման արտադրանքի խմբաքանակի հայտնաբերման մասին։

IV. Անդամ պետությունների   
փոխգործակցությունն ախտորոշման ժամանակ

12. Ախտորոշումն իրականացվում է լաբորատոր-ախտորոշիչ այն մեթոդիկաներին համապատասխան, որոնք հաստատվում են անդամ պետության օրենսդրությամբ սահմանված կարգով և կիրառվում են՝ հաշվի առնելով ախտորոշիչ թեստերի և պատվաստանյութերի հարցերով Միջազգային անասնահամաճարակային բյուրոյի ղեկավարության կողմից նախատեսված՝ առաջարկվող ու այլընտրանքային ախտորոշիչ թեստերը (մեթոդները)։

13. Ախտորոշման ժամանակ անդամ պետությունների փոխգործակցությունը կարող է իրականացվել հետևյալ ձևերով՝

ա) անասնաբուժական հսկողություն (վերահսկողություն) իրականացնելիս Միության իրավունքի մասը կազմող ակտերին, ՄԱԲ-ի կանոնագրքերին, իսկ դրանց բացակայության դեպքում՝ անդամ պետությունների օրենսդրությանը համապատասխան լաբորատոր հետազոտությունների անցկացման կանոնների ու մեթոդաբանության կիրառում,

բ) անդամ պետությունների անասնաբուժական լաբորատորիաների (կենտրոնների) մասնագետների որակավորման բարձրացմանը, պատրաստմանն ու վերապատրաստմանն ուղղված ծրագրերի (պլանների) նախապատրաստում։

14. Անդամ պետության տարածքում սույն կարգի թիվ 1 հավելվածով նախատեսված ցանկում նշված հիվանդությունների հայտնաբերման և տարածման դեպքում անհապաղ, բայց պաշտոնապես ախտորոշելուց հետո 48 ժամից ոչ ուշ, մեկ անդամ պետության լիազորված մարմինը մյուս անդամ պետությունների լիազորված մարմիններ և Հանձնաժողով է ներկայացնում անասնահամաճարակային օջախի հայտնաբերման, ինչպես նաև իր կողմից ձեռնարկվելիք միջոցների վերաբերյալ էլեկտրոնային տեսքով տեղեկատվություն՝ թիվ 2 հավելվածով սահմանված ձևով։

Մեկ անդամ պետության լիազորված մարմինը մյուս անդամ պետությունների լիազորված մարմիններից կարող է պահանջել տեղեկատվություն անասնահամաճարակաբանական դիտանցման արդյունքների մասին։ Լիազորված մարմինները միմյանց միջև համաձայնեցնում են տեղեկատվությունը ներկայացնելու եղանակը և ներկայացված տեղեկությունների կազմը։

V. Անդամ պետությունների փոխգործակցությունը   
հիվանդությունը տեղայնացնելու և վերացնելու ժամանակ

15. Հիվանդությունները հայտնաբերելիս դրանց անասնահամաճարակային օջախը տեղայնացնելու նպատակով սահմանվում են կարանտին և (կամ) սահմանափակումներ՝ հաշվի առնելով հիվանդության անասնահամաճարակաբանական առանձնահատկությունները, լիազորված մարմինները որոշում են անասնահամաճարակային օջախի տեղայնացմանն ուղղված միջոցառումների բնույթն ու ծավալը, ինչպես նաև անդամ պետությունների օրենսդրությանը համապատասխան` հիվանդությունը վերացնելու համար անհրաժեշտ միջոցները։

16. Հիվանդության տեղայնացմանն ու վերացմանն ուղղված միջոցառումներն անցկացվում են անդամ պետությունների օրենսդրությանն ու սույն կարգին համապատասխան։

17. Անդամ պետություններից որևէ մեկի տարածքում հիվանդության հայտնաբերման մասին տեղեկատվություն ստանալու դեպքում անդամ պետությունները՝

ա) մշակում և ներմուծում են ժամանակավոր անասնաբուժական (անասնաբուժասանիտարական) միջոցներ՝ Պայմանագրին և անդամ պետությունների օրենսդրությանը համապատասխան՝ հաշվի առնելով Եվրասիական տնտեսական հանձնաժողովի խորհրդի 2016 թվականի մայիսի 16-ի թիվ 149 որոշմամբ հաստատված՝ Ժամանակավոր սանիտարական, անասնաբուժասանիտարական և կարանտինային բուսասանիտարական միջոցներ սահմանելիս Եվրասիական տնտեսական միության անդամ պետությունների լիազորված մարմինների փոխգործակցության կարգի (այսուհետ՝ Լիազորված մարմինների փոխգործակցության կարգ) II բաժնի դրույթները.

բ) ներմուծված ժամանակավոր անասնաբուժական (անասնաբուժասանիտարական) միջոցները չեղարկելու մասին որոշում են կայացնում՝ Պայմանագրին և անդամ պետությունների օրենսդրությանը համապատասխան՝ հաշվի առնելով Լիազորված մարմինների փոխգործակցության կարգի II բաժնի դրույթները։

18. Ժամանակավոր անասնաբուժական (անասնաբուժասանիտարական) միջոցներ ներմուծելու մասին անդամ պետությունների փոխադարձ տեղեկացումն իրականացվում է Լիազորված մարմինների փոխգործակցության կարգի II բաժնին համապատասխան։

19. Հիվանդությունը տեղայնացնելու և վերացնելու ժամանակ անդամ պետությունների փոխգործակցությունը կարող է իրականացվել հետևյալ ձևերով՝

ա) հիվանդությունը տեղայնացնելու և վերացնելու ընդհանուր սկզբունքների և կանոնների մշակում ու կիրառում,

բ) անդամ պետություններից որևէ մեկի տարածքում հիվանդության հայտնաբերման և տարածման դեպքում ժամանակավոր անասնաբուժական (անասնաբուժասանիտարական) միջոցներ ներմուծելու, ինչպես նաև հիվանդությունը վերացնելու մասին փոխադարձ տեղեկացում,

գ) համատեղ անասնահամաճարակաբանական ուսումնասիրության անցկացում՝ այն անդամ պետության լիազորված մարմնի հրավերով, որի տարածքում առաջացել է հիվանդությունը,

դ) հիվանդության տեղայնացմանն ու վերացմանն ուղղված համատեղ ծրագրերի և միջոցառումների պլանների մշակում ու իրագործում,

ե) հիվանդության տեղայնացմանն ու վերացմանն ուղղված համատեղ ծրագրերի կամ միջոցառումների պլանների կատարման ընթացքի նկատմամբ հսկողության իրականացում,

զ) հիվանդության տեղայնացման և վերացման նպատակով համատեղ գիտահետազոտական աշխատանքների կազմակերպում և իրականացում,

է) անդամ պետությունների անասնաբուժության ոլորտի մասնագետների՝ հիվանդության տեղայնացման և վերացման բնագավառում որակավորումը բարձրացնելու հարցերի շուրջ ստաժավորումների, ուսուցողական դասընթացների, սեմինարների և գործնական դասընթացների համատեղ անցկացում։

20. Անասնահամաճարակաբանական ուսումնասիրությունն անցկացվում է հետևյալ առումներով՝

ա) հիվանդության ենթադրյալ առկայությունը անասնաբուժական հսկողության (վերահսկողության) ենթակա օբյեկտում՝ նախքան հիվանդության առկայության վերաբերյալ կասկած առաջանալը կամ դրա մասին ծանուցվելը,

բ) հիվանդության հարուցչի հնարավոր աղբյուրը անասնաբուժական հսկողության (վերահսկողության) ենթակա օբյեկտում և մյուս այն օբյեկտների նույնականացումը, որոնց տարածքում պահվում են կենդանիներ, որոնց նկատմամբ կա հիվանդության առկայության կասկած,

գ) կենդանիների այլ ընկալունակ տեսակների վարակման հնարավոր աստիճանը,

դ) հիվանդության հարուցիչը անասնաբուժական հսկողության (վերահսկողության) ենթակա օբյեկտ կամ դրա սահմաններից դուրս տեղափոխելու ունակ կենդանիների, մարդկանց, տրանսպորտային միջոցների, անասնաբուժական հսկողության (վերահսկողության) վերցված ապրանքների, կերերի և սարքավորումների տեղափոխությունները,

ե) հիվանդության հարուցչի առաջացմանը, ներսբերմանը և տարածմանը նպաստող այլ հնարավոր ռիսկեր։

21. Անասնահամաճարակաբանական ուսումնասիրության ժամանակ լիազորված մարմինները ճշտում են հիվանդության ախտորոշումը, պարզում են հիվանդության հարուցչի ներսբերման ուղիները, որոշում կենդանիների շրջանում դրա տարածմանը նպաստող գործոնները, ինչպես նաև սույն կարգի 31-րդ կետով նախատեսված գոտիների սահմանները։

22. Մեկ անդամ պետության լիազորված մարմինը անասնահամաճարակաբանական ուսումնասիրության նախնական արդյունքների հիման վրա դրանց մասին հնարավորինս սեղմ ժամկետներում տեղեկացնում է մյուս անդամ պետությունների լիազորված մարմիններին։

23. Այն անդամ պետության լիազորված մարմնի հրավերով, որի տարածքում առաջացել է հիվանդությունը, ինչպես նաև փոխադարձ համաձայնությամբ, լիազորված մարմինները կարող են իրականացնել համատեղ անասնահամաճարակաբանական ուսումնասիրություն։

VI. Տարածաշրջայնացման իրականացման կարգը

24. Տարածաշրջայնացումն իրականացվում է՝ հաշվի առնելով ՄԱԲ կանոնագրքերի առաջարկություններին, անդամ պետությունների օրենսդրությանը և սույն կարգին համապատասխան իրականացվող անասնահամաճարակային գոտիավորման տվյալները։

25. Տարածաշրջայնացման իրականացման մասին որոշումը կայացվում է անդամ պետությունների օրենսդրությամբ լիազորված մարմնի կողմից։

26. Տարածաշրջայնացումն իրականացվում է յուրաքանչյուր վարակիչ հիվանդության մասով առանձին՝ հաշվի առնելով կամ հաշվի չառնելով կոմպարտմենտալիզացիայի տվյալները։

27. Տարածաշրջանի կարգավիճակը դրա տարածքում վարակիչ հիվանդության հարուցչի առկայության (բացակայության), տարածաշրջանում վարակիչ հիվանդության դեմ պատվաստում կատարելու, ինչպես նաև հիվանդության հարուցչի ներսբերման ռիսկի մակարդակի մասով տարածաշրջանի բնութագիրն է։

28. Տարածաշրջանի կարգավիճակը որոշելն իրականացվում է այդ տարածաշրջանի սահմանները որոշելու հետ միաժամանակ։

29. Տարածաշրջանի կարգավիճակը որոշելն իրականացվում է ՄԱԲ կանոնագրքերի առաջարկություններին, անդամ պետությունների օրենսդրությանը և սույն կարգին համապատասխան։

30. Ապահով տարածաշրջանի և (կամ) չսահմանված կարգավիճակ ունեցող տարածաշրջանի տարածքում կարող է սահմանվել բուֆերային (պաշտպանական) գոտի։ Տարածաշրջանում բուֆերային (պաշտպանական) գոտու առկայությունը չի ազդում դրա կարգավիճակի վրա։

31. Ապահով տարածաշրջանի կամ չսահմանված կարգավիճակ ունեցող տարածաշրջանի տարածքում անասնահամաճարակային օջախի առաջացման դեպքում իրականացվում է անասնահամաճարակային գոտիավորում, որը ներառում է հետևյալ գոտիների սահմանումը.

ա) անասնահամաճարակային օջախ (վարակված օբյեկտ),

բ) կարանտինային գոտի,

գ) բուֆերային (պաշտպանական) գոտի,

դ) այլ գոտիներ՝ ՄԱԲ կանոնագրքերի առաջարկություններին և անդամ պետությունների օրենսդրությանը համապատասխան կոնկրետ հիվանդության մասով սահմանված դրանց անվանումներին համապատասխան։

32. Անասնահամաճարակային գոտիավորման ընթացքում սահմանված գոտիներում կոնկրետ հիվանդության մասով անցկացվում են անասնաբուժասանիտարական միջոցառումներ՝ ՄԱԲ կանոնագրքերի առաջարկություններին, Մաքսային միության և Միասնական տնտեսական տարածքի շրջանակներում կնքված միջազգային պայմանագրերին, Միության իրավունքի մասը կազմող միջազգային պայմանագրերին ու ակտերին և անդամ պետությունների օրենսդրությանը համապատասխան։

33. Անասնաբուժասանիտարական միջոցառումների անցկացման տարածաշրջանների և գոտիների սահմանները որոշվում են անդամ պետությունների օրենսդրությամբ լիազորված մարմնի կողմից։

34. Անասնահամաճարակային գոտիավորման և տարածաշրջայնացման իրականացումը ձևակերպվում է լիազորված մարմնի ակտով՝ անդամ պետությունների օրենսդրությանը համապատասխան։

35. Համապատասխան տարածաշրջաններում և գոտիներում անասնաբուժասանիտարական միջոցառումների անցկացումը կանոնակարգող պլանը և դրանց սահմանների նկարագրությունը կցվում են սույն կարգի 34-րդ կետում նշված ակտին։ Տարածաշրջանների և գոտիների սահմանները պետք է հաստատվեն քարտեզով կամ այլ եղանակով, որը թույլ է տալիս տեղանքում ճշգրտորեն որոշել այդ տարածաշրջանների և գոտիների սահմանները։

36. Սահմանված գոտիների սահմաններից դուրս հիվանդության նոր բռնկումներ առաջանալու դեպքում լիազորված մարմինները որոշում են կայացնում համապատասխան տարածաշրջանի կարգավիճակը կամ գոտիների սահմանները փոխելու մասին։

37. Լիազորված մարմնի՝ համապատասխան տարածաշրջանի կարգավիճակը կամ գոտիների սահմանները փոխելու մասին որոշումը կայացվում է այդպիսի փոփոխության անհրաժեշտությունը հաստատող փաստերի հիման վրա, ինչպես նաև ՄԱԲ կանոնագրքերի առաջարկություններին, Մաքսային միության հանձնաժողովի 2010 թվականի հունիսի 18-ի թիվ 317 որոշմամբ հաստատված՝ Անասնաբուժական հսկողության (վերահսկողության) ենթակա ապրանքներին ներկայացվող անասնաբուժական (անասնաբուժասանիտարական) միասնական պահանջներին (այսուհետ՝ Անասնաբուժական (անասնաբուժասանիտարական) միասնական պահանջներ) և անդամ պետության օրենսդրությանը համապատասխան անասնաբուժասանիտարական համալիր միջոցառումներ կատարելու արդյունքներով։ Սահմանվում են տարածաշրջանի և (կամ) գոտու համապատասխան սահմաններն ու անվանումները։

38. Այնպիսի էմերջենտ հիվանդությունների առաջացման դեպքում, որոնց մասով բացակայում են ՄԱԲ կանոնագրքերի առաջարկությունները, ինչպես նաև Միության մարմինների ակտերը և անդամ պետությունների նորմատիվ իրավական ակտերը, լիազորված մարմինները, սույն կարգին համապատասխան, հիվանդության մասին առկա գիտելիքների հիման վրա ինքնուրույն որոշում են տարածաշրջանների և գոտիների սահմաններն ու անվանումները։

39. Հիվանդության մասով ՄԱԲ կանոնագրքերի առաջարկությունների բացակայության դեպքում տարածաշրջանում արտադրված՝ անասնաբուժական հսկողության (վերահսկողության) վերցված ապրանքների՝ որևէ երրորդ երկիր արտահանման հարցում աջակցելու նպատակով՝ լիազորված մարմինները պահպանում են անդամ պետության օրենսդրության և ներմուծող երկրի օրենսդրության պահանջները։

Եթե անդամ պետության տարածքում հիվանդության մասով տարածաշրջայնացումն իրականացվել է ՄԱԲ կանոնագրքերի առաջարկություններին համապատասխան, ապա դրա արդյունքներն ինքնաբերաբար ճանաչվում են բոլոր անդամ պետությունների կողմից։ Եթե անդամ պետությունն իրականացրել է տարածաշրջայնացում այն հիվանդության մասով, որի վերաբերյալ ՄԱԲ կանոնագրքերում բացակայում են համապատասխան առաջարկությունները, բայց դրա իրականացումը նախատեսված է Անասնաբուժական (անասնաբուժասանիտարական) միասնական պահանջներով, ապա այդ տարածաշրջայնացման արդյունքները համապատասխան պարզաբանումների հետ ուղարկվում են բոլոր անդամ պետություններ՝ դրա ընդունման համար։

VII. Կոմպարտմենտալիզացիայի իրականացման կարգը

40. Կոմպարտմենտալիզացիան իրականացվում է ՄԱԲ կանոնագրքերի առաջարկություններին, անդամ պետությունների օրենսդրությանը և սույն կարգին համապատասխան։ Կոմպարտմենտալիզացիան իրականացվում է կամավոր կարգով։

41. Կոմպարտմենտալիզացիայի են ենթարկվում անասնաբուժական հսկողության (վերահսկողության) ենթակա այն օբյեկտները, որոնց տարածքներում պահվում և բուծվում են կենդանիներ, ինչպես նաև անդամ պետության օրենսդրությանը համապատասխան՝ անասնաբուժական հսկողության (վերահսկողության) ենթակա այն օբյեկտները (այսուհետ՝ օբյեկտներ), որոնց տարածքներում իրականացվում է կենդանիների սպանդ, կենդանական ծագման արտադրանքի վերամշակում և պահպանում։

Եթե անդամ պետության տարածքում իրականացվել է կոմպարտմենտալիզացիա, որին ենթարկվել են միայն այն օբյեկտները, որոնց տարածքներում պահվում և բուծվում են կենդանիները, ապա կենդանիների առևտուրը և մեկ անդամ պետության տարածքից մյուս անդամ պետության տարածք կենդանիների փոխադրումը կասեցնելուն հանգեցնող հիվանդության բռնկումներ կամ անասնահամաճարակ առաջանալու դեպքում կենդանիների առևտրի և փոխադրման իրականացումը կասեցվում է այն կոմպարտմենտներից, որտեղ գրանցվել են այդպիսի դեպքեր, կամ այն կոմպարտմենտներից, որոնք ունեն կենսաբանական անվտանգության ավելի ցածր մակարդակ այն կոմպարտմենտների համեմատ, որտեղ գրանցվել են հիվանդության բռնկումների կամ անասնահամաճարակի դեպքերը։ Կենդանիների առևտուրն ու կենդանիների փոխադրումն այլ կոմպարտմենտներից չի կասեցվում։

Եթե անդամ պետության տարածքում իրականացվել է կոմպարտմենտալիզացիա, որին ենթարկվել են ոչ միայն այն օբյեկտները, որոնց տարածքներում պահվում և բուծվում են կենդանիներ, այլ նաև այն օբյեկտները, որոնց տարածքներում իրականացվում է կենդանիների սպանդ, կենդանական ծագման արտադրանքի վերամշակում և պահպանում,, ապա կենդանիների և կենդանական ծագման արտադրանքի առևտրի ու մեկ անդամ պետության տարածքից մյուս անդամ պետության տարածք կենդանիների և կենդանական ծագման արտադրանքի փոխադրման կասեցմանը հանգեցնող հիվանդության բռնկումների կամ անասնահամաճարակի առաջացման դեպքում կենդանիների և կենդանական ծագման արտադրանքի առևտուրն ու կենդանիների և կենդանական ծագման արտադրանքի փոխադրումը կասեցվում է այն կոմպարտմենտներից, որոնց տարածքներում գրանցվել են այդպիսի դեպքեր, և այն կոմպարտմենտներից, որոնք ունեն կենսաբանական անվտանգության ավելի ցածր մակարդակ այն կոմպարտմենտների համեմատ, որտեղ գրանցվել են հիվանդության բռնկումների կամ անասնահամաճարակի դեպքերը։ Կենդանիների և կենդանական ծագման արտադրանքի առևտուրն ու կենդանիների և կենդանական ծագման արտադրանքի փոխադրումն այլ կոմպարտմենտներից չի կասեցվում։

42. Կոմպարտմենտալիզացիան իրականացվում է լիազորված մարմիններ օբյեկտի ղեկավարի գրավոր դիմումի հիման վրա։

43. Օբյեկտը որոշակի կոմպարտմենտի դասելը բնութագրում է դրա ինժեներատեխնիկական և տեխնոլոգիական պաշտպանվածությունը (ներառյալ ստացվող կենդանիների և կենդանական ծագման արտադրանքի մասին փաստաթղթերը վարելու համակարգը) վարակիչ հիվանդությունների ցանկացած հարուցչի ներթափանցումից։

Նախքան օբյեկտների կենսաբանական անվտանգության կառավարման համակարգի գնահատման միասնական չափանիշներ ձևավորելը՝ դրանց կենսաբանական անվտանգության աստիճանը բնութագրող մակարդակները տրվում են անդամ պետությունների օրենսդրությանը համապատասխան։

44. Կոմպարտմենտալիզացիան կարող է իրականացվել ինչպես ապահով, այնպես էլ անապահով տարածաշրջանում՝ բացառությամբ անասնահամաճարակային օջախի։

45. Օբյեկտը որոշակի կոմպարտմենտի դասելու նպատակով՝ այդ օբյեկտի ղեկավարը լիազորված մարմին է ներկայացնում թիվ 3 հավելվածով սահմանված ձևով դիմում՝ կցելով հետևյալ փաստաթղթերը՝

ա) կոմպարտմենտի ֆիզիկական և աշխարհագրական պարամետրերը, որոնք հիվանդության առաջացման, ներսբերման և տարածման տեսակետից ազդում են դրա անասնասանիտարական կարգավիճակի վրա,

բ) օբյեկտի ենթակառուցվածքի այն տարրերի նկարագրությունը, որոնք ազդում են օբյեկտի կենսաբանական անվտանգության ապահովման մակարդակի վրա,

գ) օբյեկտի կենսաբանական անվտանգության ապահովման պլանը, որը կազմված է՝ հաշվի առնելով անասնաբուժական հսկողության (վերահսկողության) վերցված ապրանքների արտադրության համակարգի, տեխնոլոգիայի և այդ համակարգի կառավարման առանձնահատկությունները,

դ) տեղեկություններ օբյեկտում կիրառվող՝ կենդանիների, կենդանական ծագման արտադրանքի և հումքի հետագծելիության համակարգի մասին (ազատ ձևով),

ե) օբյեկտի քարտեզը։

46. Սույն կարգի 45-րդ կետով նախատեսված փաստաթղթերը պետք է կազմված լինեն ՄԱԲ կանոնագրքերի առաջարկություններին, անդամ պետությունների օրենսդրությանը և սույն կարգին համապատասխան։

47. Լիազորված մարմինը 15 աշխատանքային օրվա ընթացքում, եթե անդամ պետությունների օրենսդրությամբ այլ բան նախատեսված չէ, ստուգում է անցկացնում սույն կարգի 45-րդ կետով նախատեսված՝ ներկայացված փաստաթղթերի լրակազմության մասով։ Ներկայացված փաստաթղթերի վերաբերյալ դիտողությունների առկայության դեպքում լիազորված մարմինը օբյեկտի ղեկավարին է ուղարկում համապատասխան գրավոր ծանուցումը։

Դիտողությունները 30 աշխատանքային օրվա ընթացքում չվերացնելու դեպքում դիմումը համարվում է չներկայացված և սույն կարգի 45-րդ կետով նախատեսված փաստաթղթերը վերադարձվում են օբյեկտի ղեկավարին, եթե այլ բան նախատեսված չէ անդամ պետությունների օրենսդրությամբ։

48. Դիտողությունների բացակայության դեպքում լիազորված մարմնի ներկայացուցիչներն իրականացնում են օբյեկտի արտագնա զննություն։

49. Օբյեկտի ղեկավարը կոմպարտմենտալիզացիայի իրականացման վերաբերյալ կայացված որոշման մասին ծանուցվում է ոչ ուշ, քան օբյեկտի արտագնա զննությունն իրականացնելու օրվանից 3 աշխատանքային օր առաջ, եթե անդամ պետությունների օրենսդրությամբ այլ բան նախատեսված չէ։

50. Օբյեկտի արտագնա զննությունն իրականացվում է սույն կարգի 45-րդ կետով նախատեսված փաստաթղթերին դրա համապատասխանության մասով։ Օբյեկտի արտագնա զննության ժամկետը կազմում է 5 աշխատանքային օրվանից ոչ ավելի, եթե անդամ պետությունների օրենսդրությամբ այլ բան նախատեսված չէ։

51. Օբյեկտի արտագնա զննության և օբյեկտի ղեկավարի ներկայացրած տեղեկատվության վերլուծության արդյունքներով լիազորված մարմինը օբյեկտի արտագնա զննության անցկացման ավարտի օրվանից 5 աշխատանքային օրվա ընթացքում որոշում է կայացնում այդ օբյեկտը որոշակի կոմպարտմենտի դասելու մասին և կազմում է անասնաբուժասանիտարական եզրակացություն 2 օրինակից՝թիվ 4 հավելվածով սահմանված ձևով , եթե այլ բան նախատեսված չէ անդամ պետությունների օրենսդրությամբ։ Անասնաբուժասանիտարական եզրակացության առաջին օրինակը պահվում է լիազորված մարմնում, երկրորդ օրինակը ստորագրությամբ տրվում է օբյեկտի ղեկավարին (նրա ներկայացուցչին)։

Անասնաբուժասանիտարական եզրակացության գործողությունը դադարեցվում է օբյեկտում դրա կենսաբանական անվտանգության և նախկինում իրականացված կոմպարտմենտալիզացիայի արդյունքների վրա բացասաբար ազդող փոփոխությունների առկայության փաստը հաստատվելու կամ այդ փաստերի առկայության մասին լիազորված մարմնին ծանուցելու օրվանից։

Ապահով այն կոմպարտմենտի կարգավիճակի վերականգնումը, որի մասով անասնաբուժասանիտարական եզրակացության գործողությունը դադարեցվել է, իրականացվում է սույն բաժնով սահմանված կարգով։

52. Օբյեկտը որոշակի կոմպարտմենտի դասելու մասին որոշումն ընդունելուց հետո լիազորված մարմինը համաձայնեցնում է օբյեկտի ղեկավարի կողմից մշակված և հաստատված՝ այդ օբյեկտի կենսաբանական անվտանգության ապահովման պլանը։

53. Օբյեկտը որոշակի կոմպարտմենտի դասելու մասին լիազորված մարմնի որոշումը ձևակերպվում է անդամ պետությունների օրենսդրությամբ նախատեսված համապատասխան ակտով։ Ակտին կցվում են սույն կարգի 45-րդ կետով նախատեսված փաստաթղթերը։

54. Կենսաբանական անվտանգության ավելի ցածր մակարդակ ունեցող կոմպարտմենտին դասված օբյեկտում գտնվող՝ անասնաբուժական հսկողության (վերահսկողության) վերցված ապրանքները կենսաբանական անվտանգության ավելի բարձր մակարդակով կոմպարտմենտին դասված օբյեկտ տեղափոխելիս պետք է սահմանվի վերջին օբյեկտի կենսաբանական անվտանգության այնպիսի մակարդակ, որը համապատասխանում է անասնաբուժական հսկողության (վերահսկողության) վերցված ապրանքի մատակարարի կենսաբանական անվտանգության մակարդակին։

55. Կենսաբանական անվտանգության ավելի բարձր մակարդակ ունեցող կոմպարտմենտին դասված օբյեկտում գտնվող՝ անասնաբուժական հսկողության (վերահսկողության) վերցված ապրանքները կենսաբանական անվտանգության ավելի ցածր մակարդակ ունեցող կոմպարտմենտին դասված օբյեկտ տեղափոխելիս օբյեկտների կենսաբանական անվտանգության սահմանված մակարդակները մնում են անփոփոխ։

VIII. Փոխգործակցությունը տարածաշրջայնացման, անասնահամաճարակային գոտիավորման և կոմպարտմենտալիզացիայի իրականացման ժամանակ

56. Տարածաշրջայնացման, անասնահամաճարակային գոտիավորման և կոմպարտմենտալիզացիայի անցկացման ժամանակ լիազորված մարմինները և Հանձնաժողովը փոխգործակցություն են իրականացնում տարածաշրջայնացման, անասնահամաճարակային գոտիավորման և կոմպարտմենտալիզացիայի անցկացման արդյունքների մասին տեղեկատվության փոխանակման միջոցով։

Տարածաշրջայնացման, անասնահամաճարակային գոտիավորման և կոմպարտմենտալիզացիայի անցկացման արդյունքների մասին տեղեկատվության փոխանակումն իրականացվում է էլեկտրոնային ձևով՝ Միության ինտեգրված տեղեկատվական համակարգի միջոցներով՝ Հանձնաժողովի կողմից հաստատվող տեխնոլոգիական փաստաթղթերին համապատասխան։

Տարածաշրջայնացման, անասնահամաճարակային գոտիավորման և կոմպարտմենտալիզացիայի անցկացման արդյունքների մասին ամփոփ տեղեկատվությունը տեղադրվում է լիազորված մարմինների պաշտոնական կայքերում, ինչպես նաև Հանձնաժողովի տեղեկատվական պորտալում՝ թիվ 5 և թիվ 6 հավելվածներով սահմանված ձևերով։

57. Վեճերը լուծվում են խորհրդատվությունների և բանակցությունների միջոցով։

58. Հիվանդության կանխարգելման, ախտորոշման, տեղայնացման և վերացման, տարածաշրջայնացման, անասնահամաճարակային գոտիավորման և կոմպարտմենտալիզացիայի անցկացման ժամանակ փոխգործակցության հարցերի շուրջ լիազորված մարմինների միջև տարաձայնությունների առկայության դեպքում լիազորված մարմինները կարող են դիմել Հանձնաժողով։

59. Եթե խորհրդատվությունների և բանակցությունների արդյունքում տարաձայնությունները չեն կարգավորվում, ապա տվյալ հարցը սահմանված կարգով ներկայացվում է Տեխնիկական կանոնակարգման, սանիտարական, անասնաբուժական և բուսասանիտարական միջոցների կիրառման հարցերով խորհրդատվական կոմիտեի քննարկմանը։

60. Նախքան Եվրասիական տնտեսական հանձնաժողովի կոլեգիայի 2015 թվականի ապրիլի 14-ի թիվ 29 որոշմամբ հաստատված՝ Եվրասիական տնտեսական միության շրջանակներում ընդհանուր գործընթացների ցանկի VIII բաժնով նախատեսված ընդհանուր գործընթացները գործողության մեջ դնելը՝ լիազորված մարմինների և Հանձնաժողովի միջև տեղեկատվության փոխանակումը, սույն կարգին համապատասխան, իրականացվում է նամակների միջոցով։

61. Լիազորված մարմինները կարող են մշակել և հաստատել հիվանդությունների հսկողության (վերահսկողության) ազգային ծրագրերը՝ հաշվի առնելով ՄԱԲ կանոնագրքերի առաջարկությունները։

Ընդ որում՝ հիվանդությունների հսկողության (վերահսկողության) առաջնահերթ ազգային ծրագրեր են համարվում անդրսահմանային հիվանդություններին առնչվող ծրագրերը։

62. Լիազորված մարմինները փոխգործակցություն են իրականացնում հիվանդությունների հսկողության (վերահսկողության) ազգային ծրագրերի իրագործման ընթացքի վերաբերյալ տեղեկատվությունն իրար միջև և Հանձնաժողովի հետ փոխադարձ պայմանավորվածությամբ փոխանակելու միջոցով։

—————————

ՀԱՎԵԼՎԱԾ ԹԻՎ 1

Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման, տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի

**ՑԱՆԿ**

կենդանիների հատուկ վտանգավոր, կարանտինային և զոոնոզ այն հիվանդությունների, որոնց մասով իրականացվում է Եվրասիական տնտեսական միության անդամ պետությունների փոխգործակցությունը կենդանիների հիվանդությունների օջախների կանխարգելման, ախտորոշման, տեղայնացման և վերացման ժամանակ

| Համարը՝  ը/կ | Կենդանիների հիվանդության անվանումը | Եվրասիական տնտեսական միության անդամ պետությունների փոխգործակցության ձևերը | | | |
| --- | --- | --- | --- | --- | --- |
| կենդանիների հիվանդությունների օջախների առաջացման մասին տեղեկացնելը (ըստ գրանցման փաստի) | անասնահամաճարակաբանական դիտանցման արդյունքների մասին տեղեկացնելը (ըստ հարցման) | կենդանիների հիվանդությունների օջախների կանխարգելման, տեղայնացման և վերացման ընդհանուր սկզբունքներ և կանոններ կիրառելը (փոխադարձ պայմանավորվածությամբ) | կենդանիների հիվանդության հայտնաբերված դեպքերի մասին տեղեկացնելը (յուրաքանչյուր եռամսյակ) |
| 1 | Խոզերի աֆրիկյան ժանտախտ | + | + | + | ֊ |
| 2 | Ձիերի աֆրիկյան ժանտախտ | + | - | - | - |
| 3 | Կատաղություն | + | - | - | + |
| 4 | Աուեսկի հիվանդություն | + | - | - | - |
| 5 | Նյուքասլի հիվանդություն | + | - | + | - |
| 6 | Խոշոր եղջերավոր անասունների, ոչխարների և այծերի, խոզերի բրուցելյոզ | + | - | - | + |
| 7 | Բշտային բերանաբորբ | + | - | - | - |
| 8 | Ձիերի վենեսուելյան էնցեֆալոմիելիտ (գլխուղեղի և ողնուղեղի բորբոքում) | + | - | - | - |
| 9 | Խոզերի բշտային հիվանդություն | + | - | - | - |
| 10 | Բարձր ախտածին թռչնագրիպ | + | + | + | - |
| 11 | Հեմոռագիկ սեպտիցեմիա (արյունահոսային նեխավարակում) | + | - | - | - |
| 12 | Ճագարների արյունահոսային հիվանդություն | + | - | - | - |
| 13 | Ձիերի գրիպ | + | - | - | - |
| 14 | Խոշոր եղջերավոր անասունների սպունգանման էնցեֆալոպաթիա (ուղեղախտություն) | + | + | - | - |
| 15 | Արևմտյան Նեղոսի տենդ | + | - | - | - |
| 16 | Վարակիչ հանգուցային մաշկաբորբ | + | + | + | - |
| 17 | Ոչխարների ինֆեկցիոն էպիդիդիմիտ (մակամորձու բորբոքում) | - | - | - | + |
| 18 | Խոշոր եղջերավոր անասունների ինֆեկցիոն ռինոտրախեիտ (քթաշնչափողաբորբ) | - | - | - | + |
| 19 | Այծերի ինֆեկցիոն պլևրոպնևմոնիա (թոքամզաթոքաբորբ) | + | - | - | - |
| 20 | Ոչխարների կատառային (լորձենաբորբային) տենդ | + | + | + | - |
| 21 | Խոզերի դասական ժանտախտ | + | - | + | + |
| 22 | Խոշոր եղջերավոր անասունների կոնտագիոզ պլևրոպնևմոնիա (հպավարակիչ թոքամզաթոքաբորբ) | + | - | - | - |
| 23 | Հպավարակիչ թարախաբշտային մաշկաբորբ (թարախաբշտացան) | + | - | - | - |
| 24 | Լեպտոսպիրոզ | - | - | - | + |
| 25 | Լիստերիոզ | - | - | - | + |
| 26 | Ռիֆտ հովտի տենդ | + | - | - | - |
| 27 | Ոչխարների և այծերի ծաղիկ | + | + | + | - |
| 28 | Թռչունների օրնիթոզ | - | - | - | + |
| 29 | Ձիերի խլնախտ | + | - | - | - |
| 30 | Ոչխարների և այծերի սկրեյպի | + | + | - | - |
| 31 | Թռչունների սալմոնելոզ | - | - | + | + |
| 32 | Սիբիրախտ | + | - | - | - |
| 33 | Խոշոր եղջերավոր անասունների տուբերկուլյոզ (պալարախտ) | - | - | - | + |
| 34 | Ոչխարների խլամիդիոզ | - | - | - | + |
| 35 | Մանր որոճողների ժանտախտ | + | + | + | - |
| 36 | Խոշոր եղջերավոր անասունների ժանտախտ | + | - | - | - |
| 37 | Խոշոր եղջերավոր անասունների էնզոոտիկ սակավարյունություն | - | - | - | + |
| 38 | Դաբաղ | + | + | + | - |

|  |  |
| --- | --- |
| Ծանոթագրություն. | Եվրասիական տնտեսական միության անդամ պետությունների փոխգործակցությունը կարող է իրականացվել այլ ձևերով՝ Եվրասիական տնտեսական միության ցանկացած անդամ պետության նախաձեռնությամբ և փոխադարձ համաձայնությամբ՝ Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման, տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի 9-րդ, 13-րդ և 19-րդ կետերին համապատասխան։ |

——————————

ՀԱՎԵԼՎԱԾ ԹԻՎ 2

Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման, տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի

**ՁԵՎ**

անասնահամաճարակային օջախի հայտնաբերման մասին տեղեկատվություն ներկայացնելու

ՏԵՂԵԿԱՏՎՈՒԹՅՈՒՆ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ անասնահամաճարակային օջախը հայտնաբերելու մասին

(հիվանդության անվանումը)

թիվ \_\_\_\_\_\_ «\_\_\_\_»\_\_\_\_\_\_\_\_20\_\_ թվականի

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Եվրասիական տնտեսական միության անդամ պետությունը | Հանրապետությունը, երկրամասը | | | | Մարզը | | | | Շրջանը | | | | | Բնակավայրը, քաղաքը | | | Կենդանիների խումբը (հոտը) | | | Հիվանդության օջախի երկայնությունն ու լայնությունը | | |
|  |  | | | |  | | | |  | | | | |  | | |  | | |  | | |
| 2 | Հիվանդության անվանումը | | | | Օջախը | | | | | | Հարուցչի անունն ու տիպը | | | | | | | | | Կլինիկական հատկանիշները (առկայությունը կամ բացակայությունը) | | | |
| առաջնային | | | Կրկնակի | | |
|  | | | |  | | |  | | |  | | | | | | | | |  | | | |
| 3 | Օջախի գրանցումը սկսելու ամսաթիվը | | | | |  | | | | | | | | | Սահմանափակումը վերացնելու ամսաթիվը | | | | | |  | | |
| 4 | Կենդանիների թիվը օջախում | | | | | | | | | | | | | | | | | | | | | | |
| Կենդանիների տեսակը | | ընկալունակ | | | | | հիվանդացած | | | | | անկած | | | | ոչնչացված | | | | պատվաստված | | |
| խոշոր եղջերավոր անասուններ | |  | | | | |  | | | | |  | | | |  | | | |  | | |
|  | մանր եղջերավոր անասուններ | |  | | | | | |  | | | |  | | | |  | | | | |  | |
| խոզեր | |  | | | | | |  | | | |  | | | |  | | | | |  | |
| ձիեր | |  | | | | | |  | | | |  | | | |  | | | | |  | |
| թռչուններ | |  | | | | | |  | | | |  | | | |  | | | | |  | |
| այլ | |  | | | | | |  | | | |  | | | |  | | | | |  | |
| 5 | Միջոցները | | | | | | | | | | | | | | | | | | | | | | |
| Ձեռնարկված | | | | | | | | | | | պլանավորվող | | | | | | | | | | | |
| 1. | | | | | | | | | | | 1. | | | | | | | | | | | |
| ... | | | | | | | | | | | ... | | | | | | | | | | | |
| 6 | Անասնահամաճարակաբանական ուսումնասիրություն | | | | | | | | | | | Վարակի աղբյուրը և օջախի առաջացմանը նպաստած ռիսկերը | | | | | | | | | | | |
|  | | | | | | | | | | |  | | | | | | | | | | | |
| 7 | Լաբորատոր հաստատումը | | | | | | | | | | | | | | | | | | | | | | |
| Անալիզի իրականացման լաբորատորիան (անվանումը, հասցեն) | | | կենդանիների տեսակը | | | կենսանյութի նկարագրությունը և փորձանմուշների քանակը | | | | | | | թեստի (հետազոտության) տիպը | | | | | թեստավորման արդյունքը | | | | արդյունքն ստանալու ամսաթիվը |
|  | | |  | | |  | | | | |  | | | | | | |  | | | |  |
| 8 | կատարողի Ա. Ա. Հ.-ն | | | Հասցեն | | | Հեռախոսահամարը | | | | | Ֆաքսը | | | | Էլեկտրոնային փոստի հասցեն | | | Տեղեկատվությունն ուղարկելու ամսաթիվը | | | | Տեղեկատվությունն ուղարկելու ժամանակը |
|  | | |  | | |  | | | | |  | | | |  | | |  | | | |  |

—————————

ՀԱՎԵԼՎԱԾ ԹԻՎ 1

Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի

**ՁԵՎ**

օբյեկտը որոշակի կոմպարտմենտին դասելու մասին դիմումի

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անասնաբուժության բնագավառում Եվրասիական տնտեսական միության անդամ պետության լիազորված մարմնի տարածքային ստորաբաժանման ղեկավարի պաշտոնը և Ա. Ա. Հ.-ն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - ից

(օբյեկտի ղեկավարի պաշտոնը և Ա. Ա. Հ.-ն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԴԻՄՈՒՄ

Խնդրում եմ անցկացնել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անասնաբուժական հսկողության (վերահսկողության) ենթակա օբյեկտի գտնվելու վայրը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ օբյեկտի զննություն

այն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կոմպարտմենտին դասելու մասով

(կոմպարտմենտի համարն ըստ   
կենսաբանական պաշտպանվածության մակարդակի)

Կենդանիների պահման և բուծման, սպանդի, կենդանական ծագման հումքի և արտադրանքի վերամշակման ու պահպանման գործունեություն իրականացնող՝ իրավաբանական անձի կամ որպես անհատ ձեռնարկատեր գրանցված ֆիզիկական անձի անվանումը՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Իրականացվող գործունեության տեսակները՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պարտավորվում ենք Եվրասիական տնտեսական միության անդամ պետությունների՝ անասնաբուժության բնագավառում լիազորված մարմիններին ծանուցել օբյեկտում կատարված՝ կոմպարտմենտալիզացիայի չափանիշների և արդյունքների վրա ազդող փոփոխությունների մասին՝ դրանց առաջանալուց հետո 1 աշխատանքային օրվա ընթացքում։

|  |  |  |  |
| --- | --- | --- | --- |
| Օբյեկտի ղեկավար |  | Կ.Տ. |  |
| (ստորագրություն) | | (Ա. Ա. Հ.) | |

« \_\_\_\_\_\_\_\_\_\_»\_\_\_\_\_\_\_\_\_\_\_\_20\_\_\_\_\_\_\_\_թվականի

\_\_\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 4

Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի

**ՁԵՎ**

անասնաբուժասանիտարական եզրակացության

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անասնաբուժության բնագավառում Եվրասիական տնտեսական միության անդամ պետության լիազորված մարմնի՝ եզրակացությունը տրամադրած տարածքային ստորաբաժանման անվանումը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱՆԱՍՆԱԲՈՒԺԱՍԱՆԻՏԱՐԱԿԱՆ ԵԶՐԱԿԱՑՈՒԹՅՈՒՆ

Կազմելու վայրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(բնակավայրը, քաղաքը, շրջանը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ես,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(անասնաբուժության բնագավառում Եվրասիական տնտեսական միության անդամ պետության լիազորված մարմնի ներկայացուցչի Ա. Ա. Հ.-ն, պաշտոնը)

ստուգեցի\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(օբյեկտի անվանումը, իրականացվող գործունեության տեսակը)

Գտնվելու վայրի հասցեն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Օբյեկտի սեփականատերը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ընդ որում, հաստատվել է\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Կոմպարտմենտի չափանիշներին

(կոմպարտմենտի համարն   
ըստ կենսաբանական պաշտպանվածության մակարդակի)

համապատասխանելու մասին եզրակացությունը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կոմպարտմենտին դասելու մասին եզրակացությունը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Անասնաբուժասանիտարական եզրակացության մեկ օրինակն ստացել է

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(օբյեկտի սեփականատիրոջ ստորագրությունը, Ա. Ա. Հ.-ն)

|  |  |  |  |
| --- | --- | --- | --- |
| Լիազորված մարմնի ներկայացուցիչ |  | Կ.Տ. |  |
| (ստորագրությունը) | | (Ա.Ա.Հ.-ն) | |

« \_\_\_\_\_\_\_\_\_\_»\_\_\_\_\_\_\_\_\_\_\_\_201\_\_\_\_\_\_\_\_\_\_\_թվականի

\_\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 1

Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման, տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի

(ձև)

Ամփոփ տեղեկատվություն տարածաշրջայնացում և անասնահամաճարակային գոտիավորում   
իրականացնելու արդյունքների մասին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության անդամ պետության անվանումը)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Համարը՝  ը/կ | Տարածաշրջայնացում և անասնահամաճարակային գոտիավորում իրականացնելու մասին ակտի վավերապայմանները | Այն հիվանդության անվանումը, որի մասով իրականացվել են տարածաշրջայնացումը և անասնահամաճարակային գոտիավորումը | Տարածաշրջայնացման և անասնահամաճարակային գոտիավորման արդյունքներով սահմանված տարածաշրջաններն ու գոտիները | | | | | Տարածաշրջանի և գոտիների կարգավիճակի փոփոխման մասին ակտի վավերապայմանները |
| տարածաշրջանի անվանումը՝ կարգավիճակի նշմամբ | անասնահամաճարակային օջախը (վարակված օբյեկտը) | կարանտինային գոտին­ | բուֆերային (պաշտպանական) գոտին | Միջազգային անասնահամաճարակային բյուրոյի Ցամաքային կենդանիների առողջության կանոնագրքի և Ջրային կենդանիների առողջության կանոնագրքի առաջարկություններին կամ Եվրասիական տնտեսական միության անդամ պետության օրենսդրությանը համապատասխան սահմանված այլ գոտիներ |
| 1 | 2 | 3 | 4 | 5 | 6 | 7 | 8 | 9 |
| 1 |  |  |  |  |  |  |  |  |
| ... |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 6

Կենդանիների հատուկ վտանգավոր, կարանտինային և զոոնոզ հիվանդությունների օջախների կանխարգելման, ախտորոշման, տեղայնացման և վերացման ժամանակ Եվրասիական տնտեսական միության անդամ պետությունների փոխգործակցության և տարածաշրջայնացման ու կոմպարտմենտալիզացիայի իրականացման կարգի

(ձև)

Ամփոփ տեղեկատվություն կոմպարտմենտալիզացիայի իրականացման արդյունքների մասին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության անդամ պետության անվանումը)

|  |  |  |  |  |  |  |  |
| --- | --- | --- | --- | --- | --- | --- | --- |
| Համարը՝  ը/կ | Անասնաբուժական հսկողության (վերահսկողության) ենթակա օբյեկտի հաշվառման համարը | Անասնաբուժական հսկողության (վերահսկողության) ենթակա օբյեկտի սեփականատերը՝ իրավաբանական անձի կամ որպես անհատ ձեռնարկատեր գրանցված ֆիզիկական անձի հասցեն | Անասնաբուժական հսկողության (վերահսկողության) ենթակա օբյեկտի փաստացի հասցեն | Իրականացվող գործունեության տեսակները | Կոմպարտմենտալիզացիայի իրականացման մասին ակտի վավերապայմանները | Կոմպարտմենտի համարն ըստ կենսաբանական անվտանգության մակարդակի | Կոմպարտմենտի համարի փոփոխման մասին ակտի վավերապայմանները՝ ըստ կենսաբանական անվտանգության մակարդակի |
| 1 | 2 | 3 | 4 | 5 | 6 | 7 | 8 |
| 1 |  |  |  |  |  |  |  |
| ... |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_